CELEX: 62015TN0587
Language: el
Date: 2015-10-12 00:00:00
Title: Υπόθεση T-587/15: Προσφυγή της 12ης Οκτωβρίου 2015 — Rose Vision κατά Επιτροπής

30.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 398/73
            
         Προσφυγή της 12ης Οκτωβρίου 2015 — Rose Vision κατά Επιτροπής
   (Υπόθεση T-587/15)
   (2015/C 398/86)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Rose Vision, S.L. (Pozuelo de Alarcón, Ισπανία) (εκπρόσωπος: J. Marín López, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               Πρώτον, δυνάμει του άρθρου 263 ΣΛΕΕ, να ακυρώσει την απόφαση της Επιτροπής C(2015) 5449 τελικό, της 28ης Ιουλίου 2015, σχετικά με την ανάκτηση ποσού συνολικού ύψους 5 35  613,20 ευρώ, πλέον τόκων, που οφείλεται από τη Rose Vision, S.L..
            
         
               —
            
            
               Δεύτερον, δυνάμει του άρθρου 272 ΣΛΕΕ, να κρίνει ότι η Επιτροπή παρέβη το σημείο ΙΙ.14, παράγραφος 1, στοιχείο α' και το σημείο ΙΙ.22, παράγραφος 5, των γενικών όρων FP7, όσον αφορά την τελική έκθεση ελέγχου 11-INFS-025 και την τελική έκθεση ελέγχου 11-BA119-016· οι εν λόγω οικονομικοί έλεγχοι διενεργήθηκαν στη Rose Vision στο πλαίσιο της συμμετοχής της στα σχέδια «Support action to the Integral Satcon Initiative (sISI)», «Implementing cooperation on Future Internet and ICT Components between Europe and Latin America (FIRST)», «Supporting the future of the NEM European Technology Platform (FutureNEM)», «Support Action for the NEM European Technology Platform (4NEM)» και «Structural Funds for Regional Research Advancement (SFERA)».
            
         
               —
            
            
               Τρίτον, δυνάμει του άρθρου 272 ΣΛΕΕ, να κηρύξει την τελική έκθεση ελέγχου 11-INFS-025 και την έκθεση ελέγχου 11-BA119-016, οι οποίες καταρτίστηκαν κατά παράβαση του σημείου ΙΙ.14, παράγραφος 1, στοιχείο α' και του σημείου ΙΙ.22, παράγραφος 5, των γενικών όρων FP7, αυτοδικαίως άκυρες βάσει της συμβάσεως και στερούμενες εννόμων συνεπειών.
            
         
               —
            
            
               Τέταρτον, δυνάμει του άρθρου 272 ΣΛΕΕ, σε συνδυασμό με το άρθρο 340, πρώτο εδάφιο, ΣΛΕΕ, να κρίνει ότι η Rose Vision δεν οφείλει στην Επιτροπή το ποσό των 5 35  613,20 ευρώ, πλέον τόκων, το οποίο αναγράφεται στην απόφαση της Επιτροπής C(2015) 5449 τελικό, της 28ης Ιουλίου 2015.
            
         
               —
            
            
               Πέμπτον, δυνάμει του άρθρου 272 ΣΛΕΕ, σε συνδυασμό με το άρθρο 340, πρώτο εδάφιο, ΣΛΕΕ, να υποχρεώσει την Επιτροπή να καταβάλει στη Rose Vision τα ποσά που της οφείλονται λόγω της συμμετοχής της στα σχέδια FP7, και που μέχρι στιγμής ανέρχονται στα 1 95  571,13 ευρώ για τα σχέδια της Επιτροπής sISI, FIRST, FutureNEM, 4NEM και SFERA, και στα 2 17  729,37 ευρώ, πλέον των ποσών που θα καταστούν ληξιπρόθεσμα στο μέλλον, για τα σχέδια του Εκτελεστικού Οργανισμού Έρευνας E-Sponder και MaPEer SME. Τα ποσά αυτά, τα οποία έχουν εκτιμηθεί προσωρινώς και χρήζουν ακριβέστερου υπολογισμού σε μεταγενέστερο στάδιο της εν λόγω διαδικασίας, θα αυξηθούν, σε κάθε περίπτωση, κατά τους τόκους που προβλέπονται στο σημείο ΙΙ.5, παράγραφος 5, των γενικών όρων FP7.
            
         
               —
            
            
               Έκτον, δυνάμει του άρθρου 272 ΣΛΕΕ, σε συνδυασμό με το άρθρο 340, πρώτο και δεύτερο εδάφιο, ΣΛΕΕ, να υποχρεώσει την Επιτροπή να καταβάλει στη Rose Vision αποζημίωση για την εκ συμβάσεως ζημία που προκλήθηκε από την παράβαση του σημείου ΙΙ.14, παράγραφος 1, στοιχείο α', του σημείου ΙΙ.22, παράγραφος 5, και του σημείου ΙΙ.5, παράγραφος 3, στοιχείο δ', των γενικών όρων FP7 και για την εκτός συμβάσεως ζημία που προκλήθηκε λόγω της εντάξεως της Rose Vision στο SAR, επίπεδο W 2, ίση με το ποσό που αναγράφεται στο σημείο 114 του δικογράφου της προσφυγής ή το ποσό που το Γενικό Δικαστήριο θα κρίνει κατάλληλο κατά δίκαιη κρίση.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα επικαλείται τέσσερις λόγους.
   
               1.
            
            
               Πρώτος λόγος, με τον οποίο προβάλλεται ότι η τελική έκθεση ελέγχου 11-INFS-025, της 9ης Οκτωβρίου 2012, και η τελική έκθεση ελέγχου 11-BA119-016, της 22ας Απριλίου 2013, αντίκεινται στο σημείο ΙΙ.4, παράγραφος 1, στοιχείο α', των γενικών όρων FP7, καθόσον οι δαπάνες της Rose Vision κρίνονται μη επιλέξιμες ως μη πραγματικές.
            
         
               2.
            
            
               Δεύτερος λόγος, με τον οποίο προβάλλεται ότι η τελική έκθεση ελέγχου 11-INFS-025, της 9ης Οκτωβρίου 2012, και η τελική έκθεση ελέγχου 11-BA119-016, της 22ας Απριλίου 2013, αντίκεινται στο σημείο ΙΙ.22, παράγραφος 5, των γενικών όρων FP7.
            
         
               3.
            
            
               Τρίτος λόγος, με τον οποίο προβάλλεται ότι η αναστολή των πληρωμών προς τη Rose Vision στην οποία προέβη η Επιτροπή ως προς όλα τα σχέδια του έβδομου προγράμματος-πλαισίου στο οποίο συμμετείχε η Rose Vision, καθώς και η αναστολή πληρωμών που επιβλήθηκε από τον Οργανισμό συνεπεία της αποφασισθείσας από την Επιτροπή αναστολής, συνιστούν παράβαση του σημείου ΙΙ.5, παράγραφος 3, στοιχείο δ', των γενικών όρων FP7.
            
         
               4.
            
            
               Τέταρτος λόγος, με τον οποίο προβάλλεται ότι η ενεργοποίηση, όσον αφορά τη Rose Vision, της προειδοποιήσεως SAR στο επίπεδο 2 στερείται νομικής βάσεως, βάσει της θέσεως που διατυπώθηκε με την απόφαση του Γενικού Δικαστηρίου της 22ας Απριλίου 2012, T-320/09, Planet κατά Επιτροπής.